Muggbiller

Muggbiller (Latridiidae, før ofte også kalt Corticariidae) er en artsrik familie av små biller som lever av sopp, særlig muggsopper. Denne familien omfatter noen av de aller minste bilene, de fleste av artene er mindre enn 2 mm lange og gjerne brunaktige på farge. De to underfamiliene ribbemuggbiller (Latridiinae) og barkmuggbiller (Corticariinae) er nokså ulike på utseende.


== Utseende ==
Knøttsmå til små (0,75 – 3 mm), avlange biller, ikke påfallende hårete, som oftest brun-, rød- eller gulaktige på farge. De to artsrike underfamiliene ser ganske ulike ut. Ribbemuggbiller (Latridiinae) er spinkelt bygd med et mer eller mindre firkantet hode, og fasettøynene er små, nærmest kulerunde, utstående, med grove fasetter. Brystskjoldet (pronotum) er mye smalere enn dekkvingene, ofte omtrent så langt som bredt, med flere høye lengderibber. Sideranden er tannet og gjerne kraftig innskåret i den bakerste halvdelen. Dekkvingene er mer eller mindre parallellsidige, med flere opphøyde lengderibber og ofte også knøler eller pigger. Punktrekkene er ofte lite påfallende. Beina er tynne og skjøre. Barkmuggbiller (Corticariinae) er mer kompakte og kraftigere bygt, glatte og gjerne noe blanke. Hodet er mer eller mindre avrundet med større og flatere fasettøyne. Brystskjoldet er mye bredere enn langt, gjerne bare litt smalere enn dekkvingene, tydelig punktert, men uten ribber og uten innskjæringer av sidekanten, som er lett tannet. Dekkvingene mangler lengderibber, men har tydelige, ganske grove punktrekker. Beina er slanke, men tydelige mer robuste enn hos ribbemuggbillene.


== Levevis ==
Muggbillene lever særlig av muggsopper og er vanlige mellom råtnende plantedeler, i komposter og lignenede. Særlig tallrike kan de være i gamle fuglereir, der veksten av muggsopp gjerne er rikelig. Noen arter er knyttet til hule trær (gjerne til reirene til hullrugende fugler), andre finnes gjerne på mugnende matvarer i hus. Noen få arter blir regnet som skadedyr. Enkelte, som Aridius nodifer, har blitt spredt over store deler av verden med handel. Muggbillene kan være meget tallrike, men da de er så små og sjelden kommer i direkte kontakt med mennesket, merker man lite til dem.


== Systematisk inndeling / norske arter ==

Ordenen biller, Coleoptera
Underordenen Polyphaga
Gruppen (infraorden) Cucujiformia
Overfamilien glans- og flatbiller, Cucujoidea
Familien muggbiller (Latridiidae)
Underfamilien ribbemuggbiller, Latridiinae
Slekten Latridius Herbst, 1793  – seks arter i Norge:
Latridius anthracinus Mannerheim, 1844
Latridius consimilis Mannerheim, 1844
Latridius hirtus Gyllenhal, 1827
Latridius minutus (Linnaeus, 1767)
Latridius nidicola (Palm, 1944)
Latridius pseudominutus (Strand, 1958)
Slekten Enicmus Thomson, 1859  – sju arter i Norge:
Enicmus fungicola Thomson, 1868
Enicmus histrio Joy & Tomlin, 1910
Enicmus lundbladi Palm, 1956
Enicmus planipennis Strand, 1940
Enicmus rugosus (Herbst, 1793)
Enicmus testaceus (Stephens, 1830)
Enicmus transversus (Olivier, 1790)
Slekten Dienerella Reitter, 1911  – fem arter i Norge:
Dienerella elongata (Curtis, 1830)
Dienerella filiformis (Gyllenhal, 1827)
Dienerella filum (Aubé, 1850)
Dienerella ruficollis (Marsham, 1802)
Dienerella separanda (Reitter, 1887)
Adistemia watsoni (Wollaston, 1871) – funnet innendørs i Bergen
Slekten Stephostethus LeConte, 1878  – sju arter i Norge:
Stephostethus alternans (Mannerheim, 1844)
Stephostethus angusticollis (Gyllenhal, 1827)
Stephostethus lardarius (Degeer, 1775)
Stephostethus pandellei (Brisout de Barneville, 1863)
Stephostethus sahlbergi (Reitter, 1894)
Stephostethus variolosus (Mannerheim, 1844)
Thes bergrothi (Reitter, 1880)
Aridius nodifer (Westwood, 1839)
Cartodere constricta (Gyllenhal, 1827)
Underfamilien barkmuggbiller, Corticariinae
Slekten Corticaria Marsham, 1802  – 23 arter i Norge
Cortinicara gibbosa (Herbst, 1793)
Slekten Corticarina Reitter, 1880  – seks arter i Norge:
Corticarina fuscula (Gyllenhal, 1827)
Corticarina lambiana (Sharp, 1910)
Corticarina latipennis (J. Sahlberg, 1871)
Corticarina obfuscata Strand, 1937
Corticarina similata (Gyllenhal, 1827)
Corticarina truncatella (Mannerheim, 1844)
Melanophthalma curticollis (Mannerheim, 1844)


== Referanser ==


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.


== Eksterne lenker ==
(en) Latridiidae – oversikt og omtale av artene i WORMS-databasen 
(en) Latridiidae i Encyclopedia of Life 
(en) Latridiidae i Global Biodiversity Information Facility 
(no) Latridiidae hos Artsdatabanken 
(sv) Latridiidae hos Dyntaxa 
(en) Latridiidae hos Fauna Europaea 
(en) Latridiidae hos Fossilworks 
(en) Latridiidae hos ITIS 
(en) Latridiidae hos NCBI 
(en) Kategori:Latridiidae – bilder, video eller lyd på Wikimedia Commons 
Latridiidae – detaljert informasjon på Wikispecies Adistemia watsoni: [1]
Aridius nodifer: [2]
Corticaria impressa: [3]
Melanophthalma sp.: [4]